[{"text_idx": "#000000", "text": "Beth yw Llefaru Casineb Arlein?"}, {"text_idx": "#000002", "text": "Serch hynny, mae cyfran leifrifol o ddefnyddwyr cyfryngau cymdeithasol yn postio sylwadau gelyniaethus ac atgas wedi\u2019u cyfeirio at unigolion a chymunedau ehangach. Mae\u2019n bosib i gyfathrebu atgas drwy\u2019r cyfryngau cymdeithasol sydd wedi ei gyfeirio at unigolion ar sail eu nodweddion personol, megis hil, crefydd, cyfeiriadedd rhywiol, anabledd a hunaniaeth drawsryweddol, fod yn gyfateb i drosedd (gwelwch yr adran nesaf)."}, {"text_idx": "#000003", "text": "Tra nad yw pob cyhoeddiad gelyniaethus a/neu atgas ar y cyfryngau cymdeithasol yn cyfateb i drosedd, gall eu heffaith niweithiol ar yr unigolyn neu grwp/cymuned y\u2019u cyfeirir atynt fod yn sylweddol."}, {"text_idx": "#000005", "text": "Mae\u2019r Heddlu a Gwasnaethau Erlyn y Goron yn ystyried pob trosedd casineb yn ddifrifol, oherwydd gall gael effaith dwys a hir dymor ar ddioddefwyr unigol, gan danselio\u2019r ymdeimlad o ddiogelwch yn y gymuned. Mae trosedd casineb yn cynnwys troseddau sydd yn codi drwy rhesymau o elyniaeth tuag at hil, crefydd, anabledd, cyfeiriadedd rhyw neu hunaniaeth drawsrywiol."}, {"text_idx": "#000007", "text": "Bydd cyhoeddiadau atgas ar y cyfryngau cymdeithasol (heblaw am y rheiny sy\u2019n cyfateb i droseddau penodedig yn eu hunain megis bygwth lladd, blacmel, stelcio ayyb) yn cael eu hystyried yn drosedd os yw:"}, {"text_idx": "#000008", "text": "Eu cynnwys yn ddifrifol o ymosodol\nEu cynnwys yn fygythiol neu gamdriniol ac yn bwriadau neu yn debygol o gyffroi casineb hiliol\nEu cynnwys yn fygythiol ac yn bwriadu cyffroi casineb ar sail crefydd neu gyfeiriadedd rhywiol"}, {"text_idx": "#000009", "text": "Eu cynnwys yn ddifrifol o ymosodol"}, {"text_idx": "#000010", "text": "Eu cynnwys yn fygythiol neu gamdriniol ac yn bwriadau neu yn debygol o gyffroi casineb hiliol"}, {"text_idx": "#000011", "text": "Eu cynnwys yn fygythiol ac yn bwriadu cyffroi casineb ar sail crefydd neu gyfeiriadedd rhywiol"}, {"text_idx": "#000012", "text": "Mae\u2019n bwysig nodi wrth ystyried achosion unigol sy\u2019n ymwneud a\u0302 chyfathrebiadau atgas, bod erlynwyr yn gweithredu yn o\u0302l trothwy uchel wrth gasglu tystiolaeth ac ystyried os yw erlyn er lles y cyhoedd yn seiliedig ar natur y cyfathrebu a\u2019r effaith ar y dioddefwr."}, {"text_idx": "#000013", "text": "Mae\u2019n rhaid iddynt hefyd fod wedi\u2019u bodloni nad yw\u2019r cyfathrebiad wedi ei amddiffyn o dan egwyddor rhyddid i lefaru (o dan Erthygl 10) o\u2019r Confensiwn Ewropeaidd ar Hawliau Dynol, sy\u2019n caniata\u0301u\u2019r rhyddid i achosi tramgwydd."}, {"text_idx": "#000014", "text": "Dylai ymarferwyr gyfeirio at Ganllawiau Gwasanaeth Erlyn y Goron ar erlyn achosion yn ymwneud a\u0302 chyfathrebiadau wedi eu danfon drwy\u2019r cyfryngau cymdeithasol am fanylion pellach ("}, {"text_idx": "#000015", "text": "Mae ymchwil academaidd wedi adnabod nifer o batrymau o lefaru casineb ar y Rhyngrwyd. Bu i Levin (2002) astudio sut y bu i grwpiau asgell dde yn yr Unol Daleithiau (UD) hyrwyddo eu hamcanion arlein heb fawr o herio drwy orfodi cyfreithiol, gan ddod i\u2019r casgliad fod y cyfryngau arlein wedi bod yn ddefnyddiol i\u2019r rhai sydd am godi casineb oherwydd eu bod yn i) economaidd; ii) pell gyrhaeddol; a iii) wedi eu hamddiffyn gan Welliant Cyntaf Unol Daleithiau\u2019r Amerig. Tra bod rhyddid i lefaru yn wahanol yn y DU, mae\u2019r canfyddiad yma\u2019n bwysig gan fod y rhan fwyaf o gwmni\u0308au cyfryngau cymdeithasol arbennigol wedi\u2019u lleoli yn yr UD ac yn dilyn egwyddorion cyfansoddiad yr UD."}, {"text_idx": "#000016", "text": "Bu i Perry ac Olsson (2009) ganfod fod y Rhyngrwyd wedi creu gofod cyffredin newydd sy\u2019n ennyn \u2018hunaniaeth gasgliadol\u2019 ar gyfer grwpiau casineb a fu gynt ar chwa\u0302l, gan gryfhau eu presenoldeb domestig mewn gwledydd megis yr UD, yr Almaen a Sweden. Maent yn rhybuddio y gall \u2018is- ddiwylliant bydol hiliol\u2019 godi os na fydd llefaru casineb arlein yn cael ei herio."}, {"text_idx": "#000017", "text": "Bu i Leets (2001) ganfod drwy astudiaeth o effaith tudalennau arlein mewn perthynas a\u0302 chasineb fod y rhai sy\u2019n ymateb o\u2019r farn fod gan gynnwys y tudalennau yma effaith anuniongyrchol ond bygythiol ar unigolion a chymunedau, gan greu gorbryder ac ymdeimlad o allga\u0301u."}, {"text_idx": "#000018", "text": "Bu i brosiect \u2018Tell MAMA\u2019 (Measuring Anti-Muslim Attacks) ( ganfod fod 74 y cant o\u2019r holl deimladau gwrth-Fwslemaidd a gafwyd eu riportio ar y wefan, wedi digwydd arlein."}, {"text_idx": "#000019", "text": "Dangosodd astudiaeth o Wlad y Ffindir, Oksanen et al. (2014) sut y bu i 67 y cant o bobl 15 i 18 mlwydd oed gael eu gadael yn agored i ddeunydd casineb ar Facebook a YouTube, gyda 21 y cant yn dod yn ddioddefwyr o\u2019r fath ddeunydd. Mae\u2019r astudiaeth olaf hwn yn tystiolaethu sut fod twf platfformiau cyfryngau cymdeithasol wedi dod a\u0302 chynnydd mewn seibergasineb."}, {"text_idx": "#000020", "text": "Mae sawl adnodd sy\u2019n dilyn patrwm llefaru casineb byd eang. Ar Twitter, mae\u2019r mannau \u2018sentinel\u2019 @YesYoureRacist, @YesYoureGaycist a @YesYoureSexist yn dilyn cynnyrch trydaru hiliol, homoffobig a rhywiaethol gan herio unigolion sy\u2019n defnyddio iaith casineb arlein.\nMae\u2019r wefan yn dilyn trydar homoffobig ac yn dangos fod dros 50 miliwn trydar (yn rhyngwladol) yn cynnwys braweddgau homoffobig ers iddi ddechrau monitro yn 2012."}, {"text_idx": "#000022", "text": "Llefaru Casineb a Digwyddiadau Sbarduno"}, {"text_idx": "#000023", "text": "Mae ymchwil wedi dangos fod nifer achosion a difrifoldeb trosedddau casineb all-lein (tu hwnt i\u2019r we) wedi eu dylanwadu yn y tymor byr gan ddigwyddiadau unigol neu gasgliad o ddigwyddiadau. Mae gweithrediadau o derfysgaeth wedi dangos i ddylanwadu nifer achosion o deimladau, troseddau casineb a digwyddiadau yn erbyn mewnfudwyr."}, {"text_idx": "#000024", "text": "Ar draws Ewrop, bu i Legewie (2013) ganfod cysylltiad rhwng teimladau yn erbyn mewnfudwyr a bomio terfysgol Bali a Madrid, yn yr UD bu i King a Sutton (2014) ganfod cysylltiad rhwng gweithrediadau o derfysgaeth a chynnydd mewn digwyddiadau o droseddau casineb, ac yn y DU, bu i Hanes a Machin (2014) ganfod cynnydd mawr mewn troseddu casineb a gafwyd eu riportio i\u2019r heddlu yn Llundain yn dilyn 9/11 a 7/7."}, {"text_idx": "#000025", "text": "Mae Williams a Burnap (2015) yn dangos fod, yn dilyn digwyddiadau sbarduno, megis gweithrediadau o derfysgaeth, defnyddwyr cyfryngau cymdeithasol yn aml yw\u2019r cyntaf i gyhoeddi ymateb. Yn dilyn lladd Lee Rigby yn Woolwich, defnyddwyr cyfryngau cymdeithasol sy\u2019n uniaethu a\u0302 grwpiau gwleidyddol asgell dde oedd y mwyaf tebygol o gynhyrchu cynnwys atgas ar Twitter."}, {"text_idx": "#000026", "text": "Fel casineb all-lein, dangoswyd fod seibergasineb yn cynyddu a lleihau\u2019n sydyn o fewn 48 awr cyntaf ymosodiad, gan ddangos fod gan seibergasineb \u2018hanner-bywyd\u2019. Daeth Williams a Burnap (2015) i\u2019r casgliad tra bod cyfryngau cymdeithasol yn gallu lluosogi seibergasineb o ystyried y nifer fawr o bobl sy\u2019n defnyddio gwahanol blatfformiau i ledaenu ymdeimlad atgas, gall ei ledaeniad gael ei gyfyngu i ddefnyddwyr sy\u2019n ymgymryd a\u0302 gwrth-lefaru (gweler isod)."}, {"text_idx": "#000027", "text": "Bu i\u2019r Prosiect Trosedd Casineb Cymru Gyfan ofyn i ddioddefwyr ynghylch effaith negyddol troseddau a digwyddiadau casineb. Gall troseddau casineb gael effaith gorfforol a/neu seicolegol mawr ar ddioddefwyr, eu teuluoedd a\u2019r gymuned ehangach:"}, {"text_idx": "#000028", "text": "Gwnaeth bron i bumed o ddioddefwyr geisio cuddio eu hunaniaeth\nBu i drydydd o ddioddefwyr feddwl am adael eu hardal leol\nBu i un o bob saith o ddioddefwyr trosedd casineb hel meddyliau o ran hunanladdiad\nRoedd dioddefwyr o ailadrodd erledigaeth dros bedwar gwaith yn fwy tebygol nag unrhyw ddioddefwr arall i gael profiad o feddwl am hunanladdiad\nMae bod yn ddiwaith a\u2019r teimlad o fod wedi allgau\u2019n gymdeithasol yn cynyddu\u2019r tebygolrwydd o ddioddef sawl math o effaith negyddol\nMae dioddefwyr troseddau treisgar yn llawer fwy tebygol o ddioddef effeithiau negyddol"}, {"text_idx": "#000029", "text": "Gwnaeth bron i bumed o ddioddefwyr geisio cuddio eu hunaniaeth"}, {"text_idx": "#000030", "text": "Bu i drydydd o ddioddefwyr feddwl am adael eu hardal leol"}, {"text_idx": "#000031", "text": "Bu i un o bob saith o ddioddefwyr trosedd casineb hel meddyliau o ran hunanladdiad"}, {"text_idx": "#000032", "text": "Roedd dioddefwyr o ailadrodd erledigaeth dros bedwar gwaith yn fwy tebygol nag unrhyw ddioddefwr arall i gael profiad o feddwl am hunanladdiad"}, {"text_idx": "#000033", "text": "Mae bod yn ddiwaith a\u2019r teimlad o fod wedi allgau\u2019n gymdeithasol yn cynyddu\u2019r tebygolrwydd o ddioddef sawl math o effaith negyddol"}, {"text_idx": "#000034", "text": "Mae dioddefwyr troseddau treisgar yn llawer fwy tebygol o ddioddef effeithiau negyddol"}, {"text_idx": "#000035", "text": "Tra bod diffyg gwybodaeth ar effaith casineb arlein ar ddioddefwyr yn bodoli ar hyn o bryd, gellir defnyddio canfyddiadau Prosiect Trosedd Casineb Cymru Gyfan. Bu i\u2019r prosiect ganfod fod dioddefwyr anrhefn lefel isel mewn perthynas a\u0302 chasineb (nodweddion sy\u2019n gyffredin i lefaru casineb arlein) yn fwy tebygol o brofi effaith colli hyder, llefain, cuddio eu hunaniaeth, newid eu golwg a tharo no\u0302l ar lafar. Mae\u2019r dioddefwyr hyn hefyd yn llai tebygol o riportio i\u2019r heddlu (gweler isod). Bu i adroddiad gan Tell Mama ganfod fod dioddefwyr o lefaru casineb arlein wedi profi bygythiadau trais, sylwadau hiliol, a chreadigaeth proffiliau ffug at ddibenion aflonyddu. Bu i ddioddefwyr arlein son am brofi iselder, straen emosiynol, gorbryder ac ofn."}, {"text_idx": "#000037", "text": "Gall pob math o lefaru casineb arlein gael effaith negyddol ar unigolion, grwpiau a chymunedau. Mewn rhai achosion, gall llefaru casineb arlein fod yn gyfateb i drosedd, ac yma dylai tystion a dioddefwyr ei riportio i\u2019r heddlu"}, {"text_idx": "#000038", "text": "Serch hynny, nid yw pob llefaru casineb arlein yn cyfateb i drosedd. Yn yr achosion hyn, gall defnyddwyr y Rhyngrwyd ymwneud mewn ffordd rhesymol ac adeiladol er mwyn herio casineb ac o bosib ei atal rhag lledu."}, {"text_idx": "#000039", "text": "Dulliau rhesymol ac adeiladol o herio llefaru casineb arlein"}, {"text_idx": "#000040", "text": "Mae gwrth-lefaru yn ymateb cyffredin i lefaru casineb arlein. Gall gwrth-lefaru arlein gael effaith bositif gan atal ymledu casineb a, pan yn ymwneud a\u0302 grwpiau o bobl, yn atgyfnerthu ffiniau ymddygiad derbyniol."}, {"text_idx": "#000041", "text": "Mae rhai manteision i wrthwynebu llefaru casineb gyda gwrth-lefaru dros ymatebion gan lywodraeth a\u2019r heddlu: i) gall fod yn gyflym, ii) gall addasu i\u2019r sefyllfa; a iii) gall gael ei ddefnyddio gan unrhyw ddefnyddiwr y Rhyngrwyd (e.e. aelodau\u2019r cyhoedd, elusennau, y cyfryngau, a\u2019r heddlu)."}, {"text_idx": "#000042", "text": "Mae ymchwilwyr ym Mhrifysgol Caerdydd wedi datblygu\u2019r teipoleg canlynol o wrth-lefaru:"}, {"text_idx": "#000043", "text": "e.e. \u201cCywilydd ar hilwyr #EDL am fanteisio ar y sefyllfa hwn\u201d\nGwneud honiadau ac apelio at rheswm\ne.e. \u201cNid yw hyn ddim i wneud ag Islam, nid yw pob Mwslim yn derfygwr!\u201d\nGofyn am wybdaeth a thystiolaeth\ne.g. \u201cSut fod hyn yn unrhywbeth i wneud a\u0302 lliw croen rhywun?\u201d\ne.e. \u201cMae rhai cachgwn hiliol yn y byd!\u201d"}, {"text_idx": "#000046", "text": "Gofyn am wybdaeth a thystiolaeth\ne.g. \u201cSut fod hyn yn unrhywbeth i wneud a\u0302 lliw croen rhywun?\u201d"}, {"text_idx": "#000047", "text": "e.e. \u201cMae rhai cachgwn hiliol yn y byd!\u201d"}, {"text_idx": "#000048", "text": "Mae tystiolaeth gychwynol o arbrofion parhaus gyda data cyfryngau cymdeithasol yn dangos fod gwrth-lefaru yn effeithiol wrth atal hyd sgyrsiau atgas ar y cyfryngau cymdeithasol pan fod cyfranwyr gwrth-lefaru unigryw lluosog yn ymwneud a\u0302\u2019r person sy\u2019n cynhyrchu\u2019r llefaru casineb."}, {"text_idx": "#000049", "text": "Serch hynny, nid yw pob math o wrth-lefaru yn adeiladol, ac mae tystiolaeth yn dangos fod unigolion sy\u2019n sarhau yn erbyn pobl sy\u2019n cynhyrchu llefaru casineb yn aml yn ymfflamychu\u2019r sefyllfa, gan greu llefaru casineb pellach o ganlyniad. Pan yn ymgymryd a\u0302 gwrth-lefaru, neu gynghori eraill ar ei ddefnydd, dylid dilyn yr egwyddorion canlynol wrth leihau tebygolrwydd cynhyrchu llefaru casineb pellach:"}, {"text_idx": "#000050", "text": "Osgoi defnyddio geiriau sarhaus neu atgas\nRhoi dadleuon rhesymegol a chyson\nGofyn am dystiolaeth os oes honiadau anwir neu amheus yn cael eu gwneud\nDatgan y byddwch yn riportio i\u2019r heddlu neu drydydd parti os yw\u2019r llefaru casineb yn parhau a/neu\u2019n gwaethygu (e.e. yn dod yn ymosodol tu hwnt neu\u2019n cynnwys bygythiadau)\nEAnnog eraill i ymgymryd a\u0302 gwrth-lefaru hefyd"}, {"text_idx": "#000051", "text": "Osgoi defnyddio geiriau sarhaus neu atgas"}, {"text_idx": "#000052", "text": "Rhoi dadleuon rhesymegol a chyson"}, {"text_idx": "#000053", "text": "Gofyn am dystiolaeth os oes honiadau anwir neu amheus yn cael eu gwneud"}, {"text_idx": "#000054", "text": "Datgan y byddwch yn riportio i\u2019r heddlu neu drydydd parti os yw\u2019r llefaru casineb yn parhau a/neu\u2019n gwaethygu (e.e. yn dod yn ymosodol tu hwnt neu\u2019n cynnwys bygythiadau)"}, {"text_idx": "#000055", "text": "EAnnog eraill i ymgymryd a\u0302 gwrth-lefaru hefyd"}, {"text_idx": "#000057", "text": "Dangosodd y Prosiect Trosedd Casineb Cymru Gyfan fod dioddefwyr anrhefn casineb lefel isel a chyson yn osgoi gwneud riportio o\u2019r math hyn o gasineb i\u2019r heddlu gan a) ei fod yn digwydd mor reolaidd bod dioddefwyr yn dod i arfer ag ef, b) nid ydynt yn credu fod yr heddlu yn gallu gwneud unrhywbeth, c) maent yn aml yn ei weld fel rhywbeth di-nod ar ben ei hun, a ch) maent yn ansicr pa mor ddifrifol gall y digwyddiadau yma gael eu cymryd gan yr heddlu. Mae\u2019n debygol fod gan ddioddefwyr llefaru casineb arlein ganfyddiadau tebyg ac yn bihafio mewn modd tebyg."}, {"text_idx": "#000058", "text": "Mae\u2019r Heddlu a Gwasanaeth Erlyn y Goron o\u2019r farn fod pob trosedd casineb yn ddifrifol, gan y gall gael effaith dwfn a hir dymor ar ddioddefwyr unigol, gan danseilio eu hymdeimlad o ddiogelwch a sicrwydd yn y gymuned. Dylai unigolion bob amser gael eu hannog i riportio i\u2019r heddlu os ydynt yn teimlo eu bod wedi\u2019u targedi gan lefaru casineb arlein sy\u2019n ddifrifol o ymosodol, bygythiol, aflonyddol neu\u2019n annog eraill i ymwneud a\u0302 gweithgareddau casineb cysylltiedig."}, {"text_idx": "#000059", "text": "Gellir gwneud adroddiadau yn uniongyrchol i\u2019r heddlu neu drwy\u2019r wefan True Vision ( Platfform arlein yw\u2019r wefan ar gyfer riportio troseddau casineb ac mae\u2019n darparu gwybodaeth ar gyfer dioddefwyr ac eiriolwyr. Mae\u2019n cynnwys strategaethau a pholisi\u0308au swyddogol sy\u2019n ganllaw i\u2019r heddlu a phartneriaid ynghylch sut i ymateb i ddigwyddiadau o gasineb, yr hyn sy\u2019n digwydd pan fydd adroddiad o drosedd casineb yn cael ei wneud, tipiau diogelwch personol, a sefydliadau gall gynnig cefnogaeth. Mae\u2019r wefan hon hefyd yn cynnig data ar drosedd casineb wedi ei ddiweddaru. Yn 2013 lawnsiwyd ap ffo\u0302n symudol True Vision i gefnogi\u2019r wefan."}, {"text_idx": "#000060", "text": "Mae\u2019r astudiaethau achos isod yn arddangos fod yr heddlu a Gwasanaeth Erlyn y Goron yn cymryd llefaru casineb o ddifrif. Serch hynny, nid yw pob math o lefaru casineb arlein yn gyfateb i drosedd, fel mae Astudiaeth Achos 3 yn dangos."}, {"text_idx": "#000061", "text": "Yn 2012, gwnaeth Liam Stacey sawl sylw atgas ar y cyfyngau cymdeithasol tuag at beldroediwr proffesiynol a ddioddefodd o drawiad ar y galon ar y cae. Cafodd yr Heddlu lwyth o gwynion gan aelodau\u2019r cyhoedd a fu i riportio ar sylwadau Stacey. Dechreuodd y neges gyntaf gyda \u201cLOL [laugh out loud]. F*** Muamba. He\u2019s dead!\u201d Bu i sawl person ei herio am ei farn ac fe wnaeth daro no\u0302l gyda chyfres o sarhadau hiliol, rhai o natur rhywiol, wedi ei anelu at rheiny a fu i ymosod arno. Bu i Stacey frandio pobl a wnaeth ei farnu fel \u201cwogs\u201d a dywedodd wrth un \u201cgo pick some cotton\u201d. Cafodd Stacey ei ddedfrydu i 56 niwrnod yn y carchar, wedi ei gyhuddo gan Ymosodiad Hiliol Gwaethygedig Adran 4A o Ddeddf Trefn Gyhoeddus 1986. Hwn oedd yr achos gyntaf yn ymwneud a\u0302\u2019r cyfryngau cymdeithasol a fu o flaen y llys yn Lloegr a Chymru."}, {"text_idx": "#000062", "text": "Yn 2014, cafodd Isabella Sorley a John Nimmo eu carcharu am ymosod ar yr ymgyrchydd ffeministaidd Caroline Criado-Perez. Cafodd Isabella Sorley ei charcharu am 12 wythnos a chafodd ei chyd-diffynnydd John Nimmo ei garcharu am 8 wythnos am ymddygiad bygythiol. Defnyddiodd Isabella Sorley Twitter i ddweud wrth yr ymgyrchydd Criado-Perez \u201cf*** off and die you worthless piece of c**p\u201d, \u201cgo kill yourself\u201d a \u201crape is the least of your worries\u201d. Dywedodd John Nimmo wrth Criado-Perez \u201cshut up b****\u201d a \u201cYa not that gd looking to rape u be fine\u201d wedi ei ddilyn gan \u201cI will find you [smiley face]\u201d. Bu i\u2019r ddau bledio\u2019n euog i drydaru bygythiol, gan gyfaddef eu bod ymysg defnyddwyr 86 cyfrif Twitter gwahanol lle y danfondwyd negeseuon difri\u0308ol at Criado-Perez. Cafodd Caroline Criado-Perez ei niweidio gymaint gan y gamdriniaeth ar Twitter, bu iddi osod botwm panig yn ei chartref."}, {"text_idx": "#000063", "text": "Yn 2012, arestiwyd Daniel Thomas wedi i neges homoffobig ddanfonodd ynghylch y deifwyr Olympaidd Tom Daley a Peter Waterfield yn feiryddol (\u2018viral\u2019). Wedi ei arestio, ni chafodd Thomas ei erlyn gan fod y Cyfarwyddwr Erlyniadau Cyhoeddus (DPP) wedi penderfynu nad oedd y neges \u201cmor ddifrifol ymosodol i beru cyhuddiad troseddol yn ei erbyn\u201d Aeth ymlaen i ddweud \u201cRoedd hwn, yn ei hanfod, yn neges Twitter ymosodol unigol, wedi ei fwriadau ar gyfer teulu a ffrindiau, a ymlwybrodd i\u2019r maes cyhoeddus. Nid y bwriad oedd i gyrraedd Mr Daley neu Mr Waterfield, nid oedd yn rhan o ymgyrch, nac yn fwriad i annog eraill a bu i Mr Thomas ei ddileu yn rhesymol o gyflym ac wedi dangos ei fod wedi dyfaru. Cyn dod i benderfyniad terfynol yn yr achos hwn, ymgynghorwyd a\u0302 Mr Daley a Mr Waterfield gan Wasanaeth Erlyn y Goron a bu i\u2019r ddau ddweud nad oeddynt o\u2019r farn fod angen erlyn yr achos hwn.\u201d Daeth y DPP i\u2019r casgliad \u201cMae cyfryngau cymdeithasol yn ffenomen sy\u2019n dod i\u2019r amlwg sy\u2019n codi materion anodd o ran egwyddorion, sydd angen eu hwynebu nid yn unig gan erlynwyr ond hefyd gan eraill yn cynwys yr heddlu, y llysoedd a darparwyr gwasanaethau. Nid yw\u2019r ffaith nad yw sylwadau ymosodol yn headdu erlyniad troseddol llawn yn angenrheidiol yn golygu na ddylid gweithredu.\u201d"}, {"text_idx": "#000064", "text": "Gellir riportio troseddau casineb arlein ac all-lein i\u2019r heddlu drwy\u2019r wefan hon"}, {"text_idx": "#000065", "text": "Ap ffo\u0302n True Vision: yma\nGellir riportio troseddau casineb arlein ac all-lein drwy\u2019r ap ffo\u0302n symudol hwn"}, {"text_idx": "#000067", "text": "Mae\u2019r fideo hwn yn rhan o becyn dysgu ar gyfer ysgolion er mwyn hyrwyddo aeddfedrwydd digidol a dygnwch ymysg pobl ifanc. Mae\u2019r fideo wedi ei anelu yn arbennig at blant 9 i 13 mlwydd oed sy\u2019n debygol o archwilio neu ddechrau defnyddio cyfryngau cymdeithasol."}, {"text_idx": "#000068", "text": "Fideo \u2018Beth sy\u2019n gwneud dinesydd digidol da ar y cyfryngau cymdeithasol?\u2019 Prosiect Digital Wildfire: "}, {"text_idx": "#000071", "text": "Mae Gwasanaeth Erlyn y Goron, Undeb Cenedlaethol yr Athrawon a sawl grwp cymunedol wedu cydweithio i gynhyrchu ystod o ddeunydd ar drosedd casineb. Bu i ddisgyblion o ysgolion ar draws y wlad helpu i lunio y sefyllfaoedd a ddramateiddiwyd sydd wedi\u2019u cynnwys yn y cyflwyniadau. Maent yn darparu pwyntiau cychwyn ar gyfer trafodaeth ac wedi\u2019u seilio ar brofiadau bywyd go iawn o\u2019r bobl ifanc gymrodd ran yn y prosiect. Mae gweithgareddau ystafell ddosbarth a chanllawiau i athrawon ar gael. Maent wedi eu dylunio i gynyddu dealltwriaeth disgyblion o drosedd casineb a rhagfarn ac yn eu caniata\u0301u i archwilio ffyrdd o\u2019i herio."}]